ആരും പട്ടിണി കിടക്കേണ്ട അവസ്ഥവരരുത് സാമ്ബത്തിക ബാധ്യത സര്ക്കാര് നിറവേറ്റുമെന്ന് മുഖ്യമന്ത്രി നിത്യവൃത്തിക്ക് ഇടയില്ലാത്ത കുടുംബങ്ങള് പട്ടിണി കിടക്കേണ്ട അവസ്ഥ വരരുതെന്ന് മുഖ്യമന്ത്രി പിണറായി വിജയന്. സാമ്ബത്തിക ബാധ്യത സര്ക്കാര് നിറവേറ്റും. ക്വാറന്റീനില് കഴിയുന്നവര്ക്ക് സഹായം നല്കും. ഇതിനായി പൊലീസിന്റെ സേവനം ലഭ്യമാക്കുമെന്നും മുഖ്യമന്ത്രി കൂട്ടിച്ചേര്ത്തു. കൊവിഡ് വ്യാപനം കുറച്ചുകൊണ്ടുവരുന്നതിന് പ്രാമുഖ്യം നല്കണമെന്ന് മുഖ്യമന്ത്രി പറഞ്ഞു. നിയന്ത്രണങ്ങള് പാലിക്കേണ്ടത് പ്രധാനമാണ്. വാര്ഡുകളിലെ പ്രതിനിധികളുടെ നേതൃത്വത്തില് പ്രതിരോധം ഉറപ്പു വരുത്തണം. ആദ്യഘട്ടത്തില് വാര്ഡുതല സമിതികള് ഫലപ്രദമായി പ്രവര്ത്തിച്ചു. ഈ ഘട്ടം ഒന്നുകൂടെ ഉണര്ന്ന് പ്രവര്ത്തിക്കണം. പ്രതിരോധം ഉറപ്പു വരുത്താനായി തദ്ദേശ സ്ഥാപനങ്ങള് മുന്കൈയെടുക്കണമെന്നും മുഖ്യമന്ത്രി പറഞ്ഞു. വീടുകളില് നിരീക്ഷണത്തില് കഴിയുന്നവര് നിയന്ത്രണം ലംഘിച്ചാല് പിഴയൊടുക്കേണ്ടിവരും. ക്വാറന്റീന് ലംഘിക്കുന്നവരെ വീട്ടില് തുടരാന് അനുവദിക്കില്ല. ഇവര്ക്കെതിരെ നടപടി സ്വീകരിക്കുമെന്നും മുഖ്യമന്ത്രി പറഞ്ഞു. Story Highlight: cm press meet